Sacrosancto et exorabili loco in honore Dei beatorumque apostolorum Petri et Pauli consecrato, in pago Matisconense sito, cui preest donnus Odo, venerandus abba, ego igitur Vuitbertus, in Dei nomine, dono predicto loco et monachis Deo et sanctis ibidem servientibus aliquid de rebus m[e]æ proprietatis, quæ sunt sitæ in pago Cabilonenne, in vicaria vel agro Talmariaco, in villa Cuulesia et in villa Brogoldio et in Ragia: hoc est vineis, campis, pratis, [aquis aquarumve decursibus], et quicquid habere visus sum in his tribus villis; denominatas [vero res] dono adque transfundo Deo [et sanctis apostolis] dono pro remedio anime meæ et pro anima patris mei Bernoni et matris meæ Ingelbur, [pro salute quoque fratrum meorum et omnium parentum, necnon et insuper pro omnibus Christi fidelibus, ut habeamus hereditatem in regno Christi et Dei]. Si quis autem, [quod futurum esse non credo, ego ipse (quod absit!), aut ullus de heredibus vel coheredibus, seu ulla persona intromissa, contra hacm donationem aliquam calomniam generare presumserit, primitus iram Dei et sanctorum ejus incurrat, et, nisi a sua nequitia resipuerit, nomen ejus de libro vitæ deleatur; hæc vero donatio a me libenti animo facta et corroborata semper firma stabilisque permaneat, cum stipulatione subnixa]. S. Vuitberti, qui hacm donationem fieri et firmare rogavit. [S. Rotlan. S. Rinart. S. Teober. S. Andreo. S. Tedoino. S. Leotbalt. S. Floterio. S. Petrono. S. Lanfredo]. Ego Deodatu rogatus escripsit, datavit die dominico, in mense febroario, annos IIII rengnante Lodovic rege.